Paprangan Actium iku paprangan kang nemtokaké ing Perang sadulur Romawi antarané pihak Octavianus lan pihak Marc Antony kang sekuton kaliyan ratu Cleopatra VII saka dinasti Ptolemy Mesir. Peperangan iki dumadi tanggal 2 September 31 SM ing Segara Ionia cerak koloni Romawi ing Yunani, Actium. Armada Octavianus dibawahi Marcus Vipsanius Agrippa, lan armada Antony kabawah dhéwé, dibantu pacangané Cleopatra. Ing peperangan iki armada Antony dileburaké, lan kamenangan Octavianus ngidinaké panjenengané ngonsolidasiaké kakuwasaané ing tlatah Romawi. Peperangan iki wujud salah siji prastawa kang nengeri pungkasaning Républik Romawi lan lairé Kakaisaran Romawi.